Vauverd

**Vauverd** (en francés e oficialament: *Vauvert*) es una comuna occitana de Lengadòc. Situada dins lo departament de Gard e la region d', ancianament de Lengadòc-Rosselhon, comptava 11.772 abitants en 2022.

## Geografia
La vila es situada a 20km de Nimes e 35 km de Montpelhièr, entre la Pichòta Camarga e la Costiera de Nimes.
Lei comunas limitròfas son: Aigas Mòrtas, Bèuvesin, Lo Cailar, Lei Santei Marias de la Mar, Sant Geli, Sent Laurenç de Gosa e Vestric e Candiac
## Toponimia
Las atestacions ancianas son, per luòc:
* **Vauverd** - *Poscheriæ* en 1151; *Vallis-Viridis* en 1308; *Posqueriæ* en 1384; *Vallis-Viridis* en 1384; *Ecclesia de Posqueriis* en 1386; *Vauvert* en 1435; *Locus de Posqueriis, alias de Valle-Viridi* en 1462; *Vallis-Viridis* en 1528; *Nostre-Dame de Valvert ; Vauvert* en 1555; *Vauvert, viguerie d'Eymargues* en 1582.

* **Anglars** (fr *Anglas*) - *Angulares* en 1123; *Agglas* en 1125; *Anglars* en 1146; *Anglarium* en 1517; *Mas-d'Anglas* en 1726

* ***Nòstra Dama d'Anglars*** (nom probable; fr *Notre-Dame-d'Anglas *) - *Beata-Maria de Anglata* en 1102

* ***Sent Beneset d'Anglars*** (nom probable; fr *Saint-Benoît-d'Anglas *) - *Sanctus-Benedictus de Anglars* en 1102; *Duas ecclesias de Anglars* en 1149

* ***La Torre d'Anglars*** (nom probable; fr *La Tour d'Anglas*) - *Tour d'Anglas (La)* en 1726

## Istòria

Sonada *Posquiera* a l'Edat Mejana, la ciutat conoissèt un grand renom. La ciutat e son castèl èran bastits subre lo puòg dich uòi *lo Castelàs*. Lo site èra ja ocupat a l'Antiquitat e de vestigis d'una villa romana i foguèron descubèrt. Leis originas dau fèu de Posquiera se situan benlèu ai sègles VI o VII. Lo premier document escrich fisable que menciona l'existéncia de Rostanh  , senhor de Posquièra, data de 1066. 
A Posquièra viviá una comunitat jusieva relativament importanta. Lei jusieus s'installèron progressivament vèrs lo sègle VIII e sa populacion creissèt en 1140 amb l'exili dei jusieus andalós fugissent lei secutaments almoads. En 1165, lo viatjaire jusieu, Benjamin de Tudèla, estimava aquesta populacion a 40 familhas, çò que pòt representar aperaquí 200 a 250 abitants. Au sègle XIII, la comunitat poguèt comptar entrò 400 abitants, siá una estimacion d’un terç de la populacion dau vilatge. A Posquiera, lei jusieus vivián dins lo quartièr situat subre lei pendís sud e sud-èst de la còla, en defòra dei muralhas dau castèl. Plusors noms de carrièras atestan d'aquela preséncia de la comunitat jusieva a Posquièra vengut Vauverd: la carrièira dei jusieus, la carrièira dei Bonets carrats. Un tròç d'un dei pilars de la sinagòga foguèt trobat dins la cor de l'ostau ont se trobava l'edifici religiós. Lei jusieus foguèron caçats en 1306 per Felip lo Bèl e migrèron vèrs Tarascon, puèi vèrs lo Comtat Venaicin (Avinhon) qu'èra una tèrra papala. Rabad de Posquiera e son filh Isaac lo Cèc desvolopèron dins son acadèmia rabinica sei conoissenças e comentaris subre la cabala jusieva.

## Administracion

## Demografia

## Personalitats ligadas amb la comuna
*Abraam ben David de Posquiera, (Rabad de Posquiera) (1120-1197), rabin e filosòf dau sègle XII.
*Loís Josep de Montcalm, que lo castèt natal se trapa a la dintada de la vila dins la comuna vesina de Vestric e Candiac. Moriguèt en 1759 durant lo sètge de la vila de Quebèc
* Jacme Meisonet, escrivan occitan (1792-1859)
* Prospèr Falgairòla, archivista e erudit occitan (1847-1926)
* Jean Denat, conse, president del Conselh general de Gard (2014-2015)

## Referéncias